ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการบริหารและการใช้จ่ายเงินกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๔๒[๑] โดยที่เป็นการสมควรปรับปรุงระเบียบกระทรวงมหาดไทยว่าด้วยการบริหารและการควบคุมการใช้จ่ายเงินกองทุนเพื่อช่วยเหลือคนหางานไปทำงานในต่างประเทศให้เหมาะสมยิ่งขึ้นอาศัยอำนาจตามความในมาตรา ๕ มาตรา ๕๒ วรรคสามแห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗รัฐมนตรีว่าการกระทรวงแรงงานและสวัสดิการสังคม โดยความเห็นชอบของรัฐมนตรีว่าการกระทรวงการคลังจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการบริหารและการใช้จ่ายเงินกองทุนเพื่อช่วยเหลือคนหางานไปทำงานในต่างประเทศพ.ศ.๒๕๔๒ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกระเบียบกระทรวงมหาดไทยว่าด้วยการบริหารและการควบคุมการใช้จ่ายเงินของกองทุนเพื่อช่วยเหลือคนหางานไปทำงานในต่างประเทศพ.ศ. ๒๕๓๖บรรดาระเบียบหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้กองทุน. หมายความว่า กองทุนเพื่อช่วยเหลือคนหางานไปทำงานในต่างประเทศสมาชิกกองทุน หมายความว่า คนหางานตามมาตรา ๔๘ ทวิแห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗อธิบดี หมายความว่า อธิบดีกรมการจัดหางานข้อ ๕การปฏิบัติอื่นใดเกี่ยวกับเงินกองทุนที่มิได้กำหนดไว้ในระเบียบนี้ให้นำระเบียบของทางราชการมาใช้บังคับโดยอนุโลมข้อ ๖การใดที่ระเบียบดังกล่าวกำหนดให้เป็นหน้าที่ของหัวหน้ากองคลังพึงปฏิบัติก็ให้เป็นหน้าที่ของหัวหน้าส่วนราชการเทียบเท่ากองซึ่งได้รับมอบหมายให้รับผิดชอบเงินกองทุนข้อ ๗ให้อธิบดีกรมการจัดหางานรักษาการตามระเบียบนี้ข้อ ๘เงินกองทุนประกอบด้วย(๑) เงินอุดหนุนจากรัฐบาล(๒)เงินที่ผู้รับอนุญาตจัดหางานเพื่อไปทำงานในต่างประเทศส่งเข้ากองทุนตามพระราชบัญญัติจัดหางานและคุ้มครองคนหางานพ.ศ. ๒๕๒๘ แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒)พ.ศ. ๒๕๓๗ และตามกฎกระทรวงซึ่งออกตามความในมาตรา ๓๗ แห่งพระราชบัญญัติดังกล่าว(๓) ดอกผลของกองทุน(๔) เงินหรือทรัพย์สินอื่นที่มีผู้อุทิศให้(๕) หลักประกันที่ตกเป็นของกองทุนตามมาตรา ๓๔แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗หมวด ๑การรับเงิน ข้อ ๙การรับเงินตามข้อ ๘ (๒) ให้กรมการจัดหางานรับได้โดยวิธีดังต่อไปนี้(๑) เงินสด(๒)เช็คที่ธนาคารในประเทศไทยเป็นผู้ออกให้สั่งจ่ายในนามกองทุน เป็นเช็คขีดคร่อมและขีดฆ่าคำว่าผู้ถือ(๓) ตั๋วแลกเงินของธนาคารในประเทศไทยสั่งจ่ายในนามกองทุน(๔) ธนาณัติโดยระบุนามอธิบดี เป็นผู้รับเงินกรณีสำนักงานแรงงานไทย สถานเอกอัครราชทูตไทยหรือสถานกงสุลไทยเป็นผู้รับเงินเข้ากองทุนโดยรับจากนายจ้างหรือคนหางานที่ไปทำสัญญาจ้างกับนายจ้างคนใหม่ในต่างประเทศตามมาตรา๔๘ ทวิ ให้รับเป็นเงินสด โดยเทียบอัตราแลกเปลี่ยนเงินของประเทศนั้นในขณะรับเงินเข้ากองทุนข้อ ๑๐การรับชำระเงินเข้ากองทุนให้ส่วนราชการผู้รับเงินออกใบเสร็จรับเงินให้แก่ผู้ชำระเงินทุกครั้งหมวด ๒ การเก็บรักษาเงิน ข้อ ๑๑ให้กรมการจัดหางานเปิดบัญชีเงินฝากไว้กับธนาคารที่เป็นรัฐวิสาหกิจคือบัญชีเงินกองทุนบัญชีที่ ๑ เป็นบัญชีเงินฝากประเภทออมทรัพย์บัญชีเงินกองทุนบัญชีที่ ๒เป็นบัญชีเงินฝากประเภทกระแสรายวันและบัญชีเงินกองทุนบัญชีที่ ๓ เป็นบัญชีเงินฝากประเภทประจำให้มีบัญชีเงินกองทุนฝากไว้กับธนาคารในต่างประเทศที่มีสำนักงานแรงงานไทยตั้งอยู่ในกรณีที่สำนักงานแรงงานไทยแห่งใดจะมีบัญชีเงินกองทุนมากกว่าหนึ่งบัญชีให้อยู่ในดุลยพินิจของอธิบดีให้สำนักงานแรงงานไทยมีเงินสดไว้ ณ สำนักงานเพื่อสำรองจ่ายในการช่วยเหลือคนหางานตามระเบียบนี้โดยเบิกจากบัญชีเงินกองทุนในต่างประเทศตามวรรคสองในวงเงินที่อธิบดีกำหนดข้อ ๑๒บรรดาเงินรายรับของกองทุน ให้นำส่งเข้าบัญชีเงินกองทุนบัญชีที่ ๑ทั้งจำนวนโดยไม่หักไว้เพื่อการใด ยกเว้น(๑) ดอกเบี้ยเงินฝากจากบัญชีเงินกองทุนบัญชีที่ ๓ให้คงไว้ในบัญชีเงินกองทุนบัญชีที่ ๓(๒) เงินรายรับในต่างประเทศให้นำส่งเข้าบัญชีเงินกองทุนในต่างประเทศเมื่อรายรับในบัญชีดังกล่าวเกินวงเงินที่อธิบดีกำหนดให้โอนเข้าบัญชีเงินกองทุนบัญชีที่๑ และแจ้งให้กรมการจัดหางานทราบภายในห้าวันทำการให้มีเงินในบัญชีเงินกองทุนบัญชีที่ ๑เท่าที่จำเป็นเพื่อการใช้จ่าย นอกนั้นให้นำส่งเข้าบัญชีเงินกองทุนบัญชีที่ ๓บัญชีเงินกองทุนบัญชีที่ ๒และบัญชีเงินกองทุนในต่างประเทศให้มีวงเงินตามที่อธิบดีกำหนดข้อ ๑๓ ให้กรมการจัดหางานและสำนักงานแรงงานไทยมีตู้นิรภัยสำหรับเก็บรักษาเงินของกองทุนโดยตั้งไว้ในที่ปลอดภัยตู้นิรภัยให้มีลูกกุญแจอย่างน้อย ๒ ดอกแต่ละดอกมีลักษณะแตกต่างกันโดยให้กรรมการเก็บรักษาเงินถือคนละดอกลูกกุญแจตู้นิรภัยให้มี ๒ ชุดให้กรรมการเก็บรักษาเงิน ๑ ชุด อีก ๑ ชุดให้นำฝากเก็บรักษาในลักษณะหีบห่อกับกองคลังกรมการจัดหางานหรือสถานเอกอัครราชทูตไทยหรือสถานกงสุลไทยแล้วแต่กรณีข้อ ๑๔ให้เจ้าหน้าที่กรมการจัดหางานซึ่งได้รับมอบหมายให้รับผิดชอบงานกองทุนจัดทำรายงานการรับเงินประจำวันและรายงานเงินคงเหลือประจำวันตามแบบที่ทางราชการกำหนดเป็นประจำทุกวันให้สำนักงานแรงงานไทยจัดทำรายงานเงินคงเหลือประจำวันตามแบบในวรรคหนึ่งเป็นประจำทุกวันที่มีการรับจ่ายเงินหากวันใดไม่มีการรับจ่ายเงินให้หมายเหตุในรายงานเงินคงเหลือประจำวันที่มีการรับจ่ายเงินในวันถัดไปข้อ ๑๕ให้อธิบดีกรมการจัดหางานเป็นผู้มีอำนาจอนุมัติการจ่ายเงินโดยลงลายมือชื่ออนุมัติในหลักฐานการจ่ายหรือใบสำคัญคู่จ่ายหรือหลักฐานการขอรับชำระหนี้ทุกฉบับหรือลงลายมือชื่อในงบหน้าหลักฐานการจ่ายหรือใบสำคัญคู่จ่ายก็ได้หมวด ๓กิจการที่จะใช้จ่ายเงิน ข้อ ๑๖การจ่ายเงินกองทุนให้จ่ายในกิจการต่าง ๆ ดังต่อไปนี้(๑)กิจการในการจัดการให้สมาชิกองทุนซึ่งถูกทอดทิ้งอยู่ในต่างประเทศได้เดินทางกลับประเทศไทยจนถึงภูมิลำเนาซึ่งมีค่าใช้จ่ายดังนี้(ก) ค่าพาหนะ ค่าที่พัก ค่าอาหาร ค่ารักษาพยาบาลและค่าใช้จ่ายอื่นที่จำเป็น ทั้งนี้ให้จ่ายตามที่จ่ายจริงโดยจะใช้จ่ายได้ในวงเงินไม่เกินคนละสามหมื่นบาทในกรณีที่ค่าใช้จ่ายเกินวงเงินที่กำหนดให้อธิบดีมีอำนาจสั่งจ่ายเงินเพิ่มเติมได้ตามความจำเป็นโดยความเห็นชอบของคณะกรรมการกองทุนเพื่อช่วยเหลือคนหางานไปทำงานในต่างประเทศ(ข) ค่าใช้จ่ายของเจ้าหน้าที่ในการจัดการให้สมาชิกกองทุนเดินทางกลับประเทศไทยจนถึงภูมิลำเนาในกรณีที่งบประมาณของทางราชการไม่เพียงพอโดยให้นำกฎหมายว่าด้วยค่าใช้จ่ายในการเดินทางไปราชการมาใช้โดยอนุโลม(ค)ค่าชดเชยให้แก่ผู้รับอนุญาตจัดหางานเพื่อให้คนหางานไปทำงานในต่างประเทศจำนวนกึ่งหนึ่งของค่าใช้จ่ายสำหรับการจัดการให้สมาชิกกองทุนซึ่งถูกทอดทิ้งอยู่ในต่างประเทศได้เดินทางกลับตามมาตรา ๔๒ แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘(๒) กิจการให้การสงเคราะห์แก่สมาชิกกองทุนที่ประสบปัญหาซึ่งมีค่าใช้จ่ายและหรือเงินสงเคราะห์ดังนี้(ก) กรณีประสบปัญหาในต่างประเทศ ได้แก่ รอการเข้าทำงานใหม่รอการส่งกลับประเทศไทย รอการดำเนินคดี หรือกรณีอื่นในลักษณะเดียวกันให้จ่ายเป็นค่าพาหนะค่าที่พัก ค่าอาหาร ค่ารักษาพยาบาลและค่าใช้จ่ายอื่นที่จำเป็นระหว่างที่อยู่ในต่างประเทศโดยให้จ่ายตามที่จ่ายจริงไม่เกินคนละสามหมื่นบาท หากค่าใช้จ่ายเกินวงเงินที่กำหนดให้อธิบดีมีอำนาจสั่งจ่ายเงินเพิ่มเติมได้ตามความจำเป็นโดยความเห็นชอบของคณะกรรมการกองทุนเพื่อช่วยเหลือคนหางานไปทำงานในต่างประเทศ(ข)กรณีประสบอุบัติเหตุหรือประสบอันตรายก่อนไปทำงานในต่างประเทศให้จ่ายเงินสงเคราะห์เป็นค่ารักษาพยาบาลเท่าที่จ่ายจริงไม่เกินคนละสามหมื่นบาท(ค) กรณีประสบอันตรายจนพิการหรือทุพพลภาพไม่ว่าเหตุการณ์ที่ก่อให้เกิดอันตรายจนพิการหรือทุพพลภาพจะเกิดขึ้นในต่างประเทศหรือในประเทศไทยให้จ่ายเป็นเงินสงเคราะห์คนละสามหมื่นบาทกรณีเหตุเกิดในต่างประเทศให้จ่ายเมื่อสมาชิกกองทุนเดินทางกลับเข้ามาในราชอาณาจักรแล้ว(ง)กรณีสมาชิกกองทุนที่ต้องเดินทางกลับประเทศไทยก่อนสิ้นสุดสัญญาจ้างครั้งแรกเนื่องจากผลการตรวจสุขภาพจากสถานพยาบาลของประเทศนั้นพบว่าสมาชิกกองทุนเป็นโรคที่ตามข้อบังคับของทางการของประเทศนั้นห้ามมิให้ทำงานในประเทศต่อไป ให้จ่ายเป็นเงินสงเคราะห์คนละสองหมื่นห้าพันบาทสำหรับสมาชิกกองทุนที่ถูกส่งกลับภายในหกเดือนแรก หรือคนละหนึ่งหมื่นห้าพันบาทสำหรับสมาชิกกองทุนที่ถูกส่งกลับหลังจากทำงานไปแล้วเกินกว่าหกเดือนแต่ยังไม่ครบสัญญาจ้าง(จ) กรณีดำเนินการจัดที่พักฉุกเฉิน ให้จ่ายเป็นค่าเช่าสถานที่ค่าสาธารณูปโภคและค่าใช้จ่ายอื่น ๆรวมทั้งค่าภาษีเท่าที่จำเป็นในการจัดการและการบริการที่พักฉุกเฉินในต่างประเทศตามระเบียบที่อธิบดีกำหนด(ฉ) กรณีสมาชิกกองทุนถูกดำเนินคดีอาญาในความผิดซึ่งมิใช่เกิดจากการกระทำโดยเจตนาในต่างประเทศ ให้จ่ายเป็นค่าจ้างทนายความเพื่อต่อสู้คดีเท่าที่จ่ายจริงแต่ไม่เกินหนึ่งแสนบาท(๓) จ่ายเป็นเงินสงเคราะห์แก่สมาชิกกองทุนโดยให้กู้ยืมเงินเป็นค่าบริการและค่าใช้จ่ายเกี่ยวกับการเดินทางไปทำงานต่างประเทศตามระเบียบที่อธิบดีกำหนด(๔) จ่ายเป็นเงินค่าสงเคราะห์ในการจัดการศพและหรือเงินช่วยเหลือแก่ทายาทของสมาชิกกองทุนซึ่งถึงแก่กรรมในต่างประเทศดังต่อไปนี้(ก) ค่าใช้จ่ายในการจัดการศพในต่างประเทศหรือค่าใช้จ่ายในการนำศพกลับภูมิลำเนาเท่าที่จ่ายจริงไม่เกินห้าหมื่นบาทหากค่าใช้จ่ายเกินวงเงินที่กำหนดให้อธิบดีมีอำนาจสั่งจ่ายเพิ่มเติมได้ตามความจำเป็น(ข)จ่ายเป็นเงินสงเคราะห์เพื่อบรรเทาความเดือดร้อนแก่ทายาทของสมาชิกกองทุนซึ่งถึงแก่กรรมในต่างประเทศศพละสามหมื่นบาทโดยจ่ายให้แก่ทายาทโดยธรรมของสมาชิกกองทุนตามลำดับที่บัญญัติไว้ในประมวลกฎหมายแพ่งและพาณิชย์(๕) กิจการในการคัดเลือก การทดสอบฝีมือและการฝึกอบรมคนหางานก่อนจะเดินทางไปทำงานในต่างประเทศให้ใช้จ่ายในอัตราที่ประหยัดเกี่ยวกับค่าใช้จ่ายดังต่อไปนี้(ก) ค่าใช้จ่ายเกี่ยวกับวัสดุอุปกรณ์ ค่าจ้างค่าตอบแทนลูกจ้างชั่วคราวค่าวิทยากร และค่าใช้จ่ายอื่นที่จำเป็นในการคัดเลือกและฝึกอบรมคนหางานก่อนจะเดินทางไปทำงานในต่างประเทศ(ข)ค่าใช้จ่ายเกี่ยวกับวัสดุที่ใช้ในการทดสอบฝีมือคนหางานซึ่งจะไปทำงานในต่างประเทศในกรณีที่ส่วนราชการที่เกี่ยวข้องกับการทดสอบฝีมือไม่มีงบประมาณจัดซื้อในขณะนั้น(๖) ภายใต้บังคับแห่งมาตรา ๕๓ กิจการอื่นใดที่มิได้กำหนดไว้ในระเบียบนี้หากมีความจำเป็นและเร่งด่วนที่จะต้องให้การสงเคราะห์แก่สมาชิกกองทุนให้อธิบดีมีอำนาจสั่งจ่ายเงินกองทุนเพื่อให้การสงเคราะห์แก่สมาชิกกองทุนได้โดยความเห็นชอบของคณะกรรมการกองทุนเพื่อช่วยเหลือคนหางานไปทำงานในต่างประเทศข้อ ๑๗ให้อธิบดีหรือผู้ซึ่งอธิบดีมอบหมายมีอำนาจหน้าที่เบิกจ่ายเงินจากกองทุนเป็นค่าใช้จ่ายที่เกิดขั้นจากการโอนเงินกองทุนข้อ ๑๘การขอรับความช่วยเหลือจากกองทุนให้ยื่นคำร้องตามแบบที่อธิบดีกำหนดภายในสองปีนับแต่วันเกิดสิทธิในการขอใช้จ่ายเงินจากกองทุนตามระเบียบนี้การขอรับความช่วยเหลือจากกองทุนที่อยู่ระหว่างการพิจารณาก่อนวันที่ระเบียบนี้ใช้บังคับให้พิจารณาจ่ายเงินกองทุนตามระเบียบนี้หมวด ๔การจ่ายเงินและวิธีปฏิบัติในการจ่ายเงิน ข้อ ๑๙การจ่ายเงินกองทุนให้จ่ายจากบัญชีเงินกองทุนบัญชีที่ ๒หรือบัญชีเงินกองทุนในต่างประเทศที่มีสำนักงานแรงงานไทยตั้งอยู่ ณ ประเทศนั้นในกรณีที่มีสมาชิกกองทุนถูกทอดทิ้งหรือต้องการความช่วยเหลืออยู่ในประเทศที่ไม่มีสำนักงานแรงงานไทยเป็นผู้ดูแลรับผิดชอบให้จ่ายเงินจากบัญชีเงินกองทุนบัญชีที่ ๒ ผ่านไปยังสถานเอกอัครราชทูตไทยหรือสถานกงสุลไทยซึ่งดูแลประเทศนั้นเพื่อจ่ายเงินกองทุนตามกรณีในหมวด๓ข้อ ๒๐การจ่ายเงินให้กระทำได้โดยวิธีการอย่างใดอย่างหนึ่ง ดังต่อไปนี้(๑) เงินสด(๒) เช็ค ตั๋วแลกเงิน(๓) ธนาณัติ(๔) โอนเงินผ่านทางธนาคารการโอนเงินผ่านทางธนาคารให้ใช้เอกสารการรับเงินของธนาคารเป็นใบสำคัญคู่จ่ายชั่วคราวได้ข้อ ๒๑การเขียนเช็คสั่งจ่ายเงิน ให้เขียนเช็คสั่งจ่ายเงินในนามเจ้าหนี้หรือผู้รับเงินและขีดฆ่าคำว่า ผู้ถือ ออกข้อ ๒๒การจ่ายเงินจากบัญชีเงินกองทุนบัญชีที่ ๑จะทำได้เมื่อนำไปเข้าบัญชีเงินกองทุนบัญชีที่ ๒ บัญชีเงินกองทุนบัญชีที่ ๓และบัญชีเงินกองทุนในต่างประเทศที่มีสำนักงานแรงงานไทยตั้งอยู่ข้อ ๒๓การจ่ายเงินจากบัญชีเงินกองทุนบัญชีที่ ๓เพื่อโอนเงินไปเข้าบัญชีเงินกองทุนบัญชีที่ ๑ให้กระทำได้ในกรณีมีเหตุฉุกเฉินและยอดเงินในบัญชีเงินกองทุนบัญชีที่๑มีน้อยกว่าวงเงินที่มีความจำเป็นเพื่อการใช้จ่ายข้อ ๒๔การสั่งจ่ายเงินจากบัญชีเงินกองทุนบัญชีที่ ๑ เงินกองทุนบัญชีที่ ๒และเงินกองทุนบัญชีที่ ๓ ให้มีผู้ลงลายมือชื่อสั่งจ่ายร่วมกันสองฝ่ายฝ่ายละหนึ่งคน คือ อธิบดีหรือรองอธิบดีฝ่ายหนึ่ง กับผู้ซึ่งอธิบดีมอบหมายอีกฝ่ายหนึ่งข้อ ๒๕การสั่งจ่ายเงินจากบัญชีเงินกองทุนที่อยู่ในต่างประเทศให้อธิบดีกำหนดให้มีผู้ลงลายมือชื่อสั่งจ่ายร่วมกันอย่างน้อยสองคนซึ่งต้องเป็นข้าราชการพลเรือนสามัญดำรงตำแหน่งไม่ตำกว่าระดับ ๕ คนหนึ่งร่วมกับหัวหน้าสำนักงานแรงงานไทยในประเทศนั้นหมวด ๕การบัญชี ข้อ ๒๖ให้กรมการจัดหางานจัดทำบัญชีเพื่อบันทึกรายการทางการเงินแสดงถึงผลการดำเนินงานและฐานะการเงินของกองทุนโดยถูกต้องตามความเป็นจริงข้อ ๒๗ระบบบัญชีของกองทุนให้ปฏิบัติตามระบบบัญชีคู่ตามที่ได้รับความเห็นชอบจากกระทรวงการคลังข้อ ๒๘ให้สำนักงานแรงงานไทยจัดทำบัญชีรายรับรายจ่ายกองทุนประจำเดือนพร้อมส่งหลักฐานการรับจ่ายเงินให้กรมการจัดหางานภายในวันที่สิบของเดือนถัดไปหากในเดือนใดไม่มีการรับจ่ายเงินจะไม่ทำบัญชีรายรับรายจ่ายเงินก็ได้แต่ให้หมายเหตุในบัญชีรายรับรายจ่ายเงินกองทุนประจำเดือนที่มีการรับจ่ายเงินเดือนถัดไปให้ทราบด้วยข้อ ๒๙ให้ผู้ที่อธิบดีแต่งตั้งให้รับผิดชอบงานกองทุนจัดทำรายงานการรับจ่ายเงินกองทุนประจำเดือนเสนออธิบดีเพื่อทราบพร้อมทั้งสำเนาแจ้งกรมบัญชีกลางให้กรมการจัดหางานปิดบัญชีกองทุนตามปีงบประมาณและให้จัดทำงบแสดงผลการดำเนินงานในงวดบัญชี และงบแสดงฐานะการเงินในงวดบัญชีนั้นส่งให้สำนักงานตรวจเงินแผ่นดินตรวจสอบภายในหนึ่งร้อยยี่สิบวันนับแต่วันสิ้นงวดบัญชีข้อ ๓๐งบแสดงผลการดำเนินงานและงบแสดงฐานะทางการเงินตามข้อ๒๙เมื่อสำนักงานตรวจเงินแผ่นดินตรวจสอบรับรองแล้ว ให้รายงานอธิบดีทราบและส่งสำเนางบการเงินดังกล่าวให้กรมบัญชีกลาง และสำนักงบประมาณเพื่อทราบต่อไปข้อ ๓๑ให้มีการตรวจสอบภายในเกี่ยวกับการเงิน การบัญชี และการพัสดุของกองทุนแล้วรายงานให้อธิบดีทราบอย่างน้อยปีละครั้งข้อ ๓๒ลูกหนี้รายใดที่ค้างชำระเกินกว่าสองปีขึ้นไปนับแต่วันที่ถึงกำหนดชำระให้กองทุนตั้งสำรองหนี้สูญเท่ากับจำนวนหนี้สินนั้นข้อ ๓๓ลูกหนี้รายใดไม่อยู่ในฐานะที่ชำระหนี้ได้ เช่น ล้มละลายหรือเป็นหนี้ที่ค้างชำระเกินสิบปีขึ้นไป และไม่สามารถเรียกร้องให้ชำระหนี้ได้ให้จำหน่ายออกจากบัญชีเป็นหนี้สูญ โดยให้ขอทำความตกลงกับกระทรวงการคลังเป็นกรณี ๆไปประกาศ ณ วันที่ ๒๙ เมษายน พ.ศ. ๒๕๔๒สมพงษ์ อมรวิวัฒน์รัฐมนตรีว่าการกระทรวงแรงงานและสวัสดิการสังคมวิภา/ผู้จัดทำ๘ กุมภาพันธ์ ๒๕๕๕[๑] ราชกิจจานุเบกษาเล่ม ๑๑๖/ตอนพิเศษ ๔๔ ง/หน้า ๔/๒๘ มิถุนายน ๒๕๔๒